Oikeusministeriö OM:n kirje 7.2.2006

SISÄASIAINMINISTERIÖ
24.3.2006	SM-2006-510/Yl-0
Oikeumdnisteriö
2a 03r  2006
~ ,~L.1 0200 o
FpAgep,t,—Ae
65
JOHTAMINEN OSANA LAINVALMISTELUN LAADUN YLLÄPITOA

Oikeusministeriö on pyytänyt viitekohdassa mainitulla kirjeellään ministeriöiltä tietoja osastopäälliköiden ja yksiköiden päälliköiden tehtävistä lainvalmistelun laadun ylläpitämisessä ja kehittämisessä sekä siitä, missä ja miten nämä tehtävät on ministeriöissä kirjattu. Sisäasiainministeriö esittää vastauksenaan seuraavaa.

Sisäasiainministeriön työjärjestys

Sisäasiainministeriön työjärjestyksen (351/2005) 31 §:n 4 kohdan mukaan osaston päällikkö vastaa osastonsa säädösvalmisteluhankkeiden käynnistämisestä ja seurannasta. Työjärjestyksen 32 §:n mukaan vastaava koskee tulosyksikön ja erillisen yksikön päällikköä yksikön hankkeiden osalta. Tulosyksikön ja erillisen yksikön päällikön on osallistuttava erityisesti yksikkönsä tärkeisiin tai laajakantoisiin säädösvalmisteluhankkeisiin.

Sisäasiainministeriön säädösvalmisteluohje

Osastopäällikön ja yksikön päällikön vastuuta ja tehtäviä käsitellään myös sisäasiainministeriön säädösvalmisteluohjeessa (SM-2005-010$0/Va-33). Ohjeen mukaan ministeriön osastot vastaavat kukin oman toimialansa säädös-valmistelusta. Osastopäälliköt vastaavat osastojensa säädösvalmisteluhankkeiden käynnistämisestä, seurannasta ja aikataulujen toteutumisesta. Tulosyksiköiden päälliköt vastaavat puolestaan yksikkönsä säädösvalmisteluhankkeista ja osallistuvat erityisesti yksikkönsä tärkeisiin tai laajakantoisiin säädösvalmisteluhankkeisiin.

Säädösvalmisteluohjeen mukaan osastopäällikkö valvoo, että säädösvalmistelu osastolla etenee asianmukaisesti ja huolellisesti. Osaston johdon on tunnettava valmisteltavien säädösten keskeinen sisältö. Osastopäällikkö vastaa hankkeiden esittelemisestä johtoryhmissä ministeriön työjärjestyksen ja johtoryhmien sisäisten määräysten mukaisesti.
Ministeriön johtoryhmä, toimialojen johtoryhmät sekä osastopäällikkökokous seuraavat tiiviisti ministeriön lainvalmistelua. Ministeriön johtoryhmissä ja
Postiosoite	Käyntiosoite	Puhelin	Faksi
PL 26	Kirkkokatu 12	Vaihde (09) 16001	(09) 160 44635
00023 VALTIONEUVOSTO	HELSINKI	Sähköposti:	Internet:
etunimi.sukunimi@intermin.fi	www.intermin.fi

SISÄASIAINMINISTERIÖ	2

osastopäällikkökokouksissa kaikilla jäsenillä on vastuu siitä, että kaikki käsiteltäviin säädöshankkeisiin liittyvät näkökohdat tulevat esiin.
Kansliapäällikön johdolla järjestetään säännöllisesti osastojen säädöshankkeiden seurantakokouksia, joihin osallistuvat mm. osastopäällikkö, säädöshankkeista vastaavien yksiköiden päälliköt ja hankkeiden päävalmistelijat.

Osastopäälliköt osallistuvat myös säädöshankkeiden laadun arviointiin ministeriössä käytössä olevan arviointijärjestelmän mukaisesti. Arvioinnilla tuetaan ministeriön lainvalmistelun kehittämistä ja yksittäistä säädösvalmistelijaa oman työn kehittämisessä.

Kansliapäällikön ja osastopäällikön välinen tulossopimus

Kansliapäällikön ja osastopäällikön väliseen tulossopimukseen otetaan vuosittain osaston säädösvalmistelun laadun parantamista koskevat tavoitteet. Vuoden 2006 tavoitteet liittyvät säädösvalmistelun johtamiseen, säädösvalmisteluprosessin suunnitteluun, organisointiin ja resursseihin sekä säädöshankkeiden viestintään.

Sisäasiainministeriön kanta

Sisäasiainministeriö katsoo, että ministeriön työjärjestyksessä, säädösvalmistelua koskevassa sisäisessä ohjeistuksessa sekä kansliapäällikön ja osastopäällikön välisissä tulossopimuksissa on määritelty riittävän tarkasti osastopäälliköiden ja yksiköiden päälliköiden tehtävät säädösvalmistelun laadun ylläpitämisessä ja kehittämisessä.

pWrapPolygonVertices8;7;(0,0);(0,17257);(9649,17257);(9649,21595);(21600,21595);(21600,0);(0,0);fBehindDocument1
Lainsäädäntöneuvos

Päivi Pekkarinen

Kansliapäällikkö	itva Viljanen